Št.: 354-0006/2020 - 40

Datum: 3. 10. 2022

**OBČINSKEMU SVETU**

**OBČINE TRŽIČ**

Na podlagi 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE) ter 18. člena Statuta Občine Tržič (Uradni list RS, št. 19/13 in 74/15) vam pošiljamo v obravnavo in sprejem točko:

**ZAČASNI UKREP IZKLAPLJANJA SVETILK JAVNE RAZSVETLJAVE NA POSAMEZNIH TRASAH V NOČNEM ČASU OD 23. URE ZVEČER DO 5. URE ZJUTRAJ**

V skladu z 21. členom Statuta Občine Tržič (Uradni list RS, št. 19/13 in 74/15) in 55. členom Poslovnika Občinskega sveta Občine Tržič (Uradni list št. 15/17) bo kot poročevalec na seji Sveta in delovnih teles sodelovali:

* Dušan Bodlaj, podžupan v začasnem opravljanju funkcije župana.

**PREDLOG SKLEPA:**

1. **Občinski svet Občine Tržič potrjuje izvedbo začasnega ukrepa izklapljanja svetilk javne razsvetljave na posameznih trasah v občini Tržič v nočnem času od 23. ure zvečer do 5. ure zjutraj.**

|  |  |
| --- | --- |
|  | Dušan Bodlaj,  podžupan v začasnem opravljanju funkcije župana |
|  |  |
|  |  |

**OBRAZLOŽITEV:**

V občini Tržič nam javne površine, kot so ulice, ceste, pločniki, peš poti, parki in drugo, osvetljuje okrog 1.400 svetilk javne razsvetljave, od katerih je približno polovica v varčni LED tehnologiji z porabo od 24W do 72W. Preostale svetilke pa so še zastarele z različnimi svetilnimi tehnologijami, ki imajo porabo od 75W pa vse tja do 250W. V preteklih letih smo skladno s proračunskimi sredstvi načrtno zamenjevali energijsko potratne svetilke, predvsem v gosteje naseljenih področjih naše občine, kjer nam je uporaba LED tehnologije omogočila zmanjšanje porabe električne energije iz 765.000 KWh na 550.000 KWh na letnem nivoju. Po današnjih cenah električne energije znaša strošek porabe električne energije za javno razsvetljavo na letnem nivoju okoli 85.000 €.

Trenutna cena električne energije, ki je pogodbeno določena, velja do konca marca 2023, po tem datumu pa predvidevamo občutno zvišanje cene in s tem večjo obremenitev proračuna (v pripravi je javno naročilo za dobavo električne energije). Da bi se v kar največji meri izognili nepotrebnim dodatnim stroškom, predlagamo, da se svetilke javne razsvetljave ugašajo v nočnem času, in sicer od 23. ure zvečer do 5. ure zjutraj, ko se velika večina ljudi več ne zadržuje na javnih površinah in osvetljevanje le teh ni več tako zelo potrebno.

Po izračunih bi skladno s priloženo tabelo predvidenih redukcij na posameznih trasah javne razsvetljave zmanjšali letno porabo električne energije iz sedanjih 550.000 KWh na 330.000 KWh, kar pomeni 40% prihranka električne energije. Natančneje se predvideva redukcijo na skupno 440.000 KWh letne porabe, ker pa bo izklop 6 urni od skupno 12 ur osvetljevanja, pa bo prihranek polovični – 220.000 KWh letno. S tem bomo delno kompenzirali tudi predvideno podražitev električne energije v prihodnjem letu, s čimer se predvideva, da za kritje stroškov električne energije za delovanje javne razsvetljave ne bo potrebno zagotavljati še dodatnih proračunskih sredstev. Realizacije le-tega pa je odvisna tudi od dosežene cene na javnem naročilu.

Ta ukrep je začasne narave in ga Občinski svet Občine Tržič lahko ob izboljšanju energetske situacije prekliče, v primeru kakršnih koli varnostnih ali drugih težav pa lahko vsako od reduciranih tras kadarkoli vključimo na polno delovanje.

|  |  |
| --- | --- |
|  | Dušan Bodlaj,  podžupan v začasnem opravljanju funkcije župana |
|  |  |
|  |  |

Priloga:

* tabela predvidenih redukcij na posameznih trasah javne razsvetljave.